Les Biblioteques Municipals proposen una cita a cegues amb un llibre
2025-07-24

La gent s’enamora en llocs comuns i també en els més insospitats. Així que, per què no enamorar-se entre les prestatgeries d’una biblioteca? En la seua voluntat per impulsar l’amor per la lectura entre la ciutadania, les Biblioteques Municipals proposen, amb motiu de la recent celebració de Sant Valentí, una cita a cegues amb un llibre.

Així, fins al 19 de febrer, els usuàries i usuaris que es passen per la Biblioteca tindran l’oportunitat de buscar entre les prestatgeries fins a donar amb un llibre embolicat, o amb varis. Serà llavors el moment llavors de descobrir si s’ha produït l’enamorament sobtat. Si la història amb la qual s’entropessen els sembla suggeridora. Si l’autor o autora que signa la història els motiva tant com per a emportar-se el llibre a casa i explotar la cita a cegues amb la lectura, al màxim. En aquesta cita a cegues podran participar grans i menuts, ja que hi hauran pretendents de totes les edats, és a dir, llibres de la Biblioteca d’Adults i també de la Biblioteca Infantil.

Amb aquesta nova iniciativa, igual que amb altres com el Mercat mensual del Bescanvi de Llibres, les vesprades de presentacions literàries, el Club de Lectura o les vesprades d’animació lectora per als més xicotets, l’Equip de Biblioteques Municipals continua impulsant el gust per la lectura com una de les vies d’oci més enriquidores.